Ինչպես ամենքը գիտեն, փետրվարի 3-ին ռուսական «interfax» գործակալությունը լուր էր տարածել այն մասին, որ Գյումրիի սպանդը կատարած ռուս տականքին դատելու են Գյումրու ռուսական կայազորի դատարանում, եւ ինչն ավելի ուշագրավ էր, իբր գործի քննությունը հասել է այն փուլին, որ թե ռուս, թե հայ քննիչները մեղադրական եզրակացության վրա են աշխատում, եւ ՀՀ քննիչների կազմած նյութերն էլ փոխանցվելու են ռուսական կողմին՝ գործերը միավորելու եւ ՌԴ օրենսգրքով մեղադրանք առաջադրելու համար: Բնականաբար, նյութում չկար որեւէ հղում կամ մեջբերում իրավասու անձից, պաշտոնյայից կամ աղբյուրից, այլ՝ «գործին ծանոթ մեկն ասում է» ձեւակերպում: